open-index/open-wikipedia-markdown huggingface dataset:
დუშეთის წმინდა გიორგის ეკლესია

**დუშეთის წმინდა გიორგის ეკლესია** — ეკლესია დუშეთში, მდებარეობს სააკაძის ქუჩაზე. განეკუთვნება IX-X საუკუნეებს. გვიანდელ შუა საუკუნეებში გადაკეთებულია. 1981-1982 წლებში ჩატარდა სარემონტო-სარესტავრაციო სამუშაოები. აღდგა ფასადების ჩამონგრეული ნაწილები და ლავგარდანი, გაიხსნა სამხრეთის სარკმელი, თავდაპირველი სახე დაუბრუნდა დასავლეთის სარკმელს და სხვა. ეკლესია გადაიხურა კრამიტით.

## არქიტექტურა 
ეკლესია დარბაზულია (9,15 X 6,45 მ), ნაგებია ქვიშაქვით. შესასვლელი დასავლეთიდან და სამხრეთიდანაა. ორივე კარი შიგნით თაღიანია, გარედან გადახურულია არქიტრავით. აღმოსავლეთით ნახევარწრიული აფსიდაა. აფსიდაში ვიწრო თაღოვანი სარკმელია გაჭრილი. ასეთივე სარკმლები იყო დასავლეთით და სამხრეთით. მოგვიანებით დასავლეთის სარკმელი გაუფართოვებიათ და არსებული სარკმლის სათაურით გადაუხურავთ, ხოლო წირთხლები აგურით ამოუყვანიათ. სამხრეთის სარკმელი ამოუშენებიათ და შიგნიდან შეულესავთ. აფსიდის სარკმლის სამხრეთით ღრმა სწორკუთხა ნიშია. გრძივ კედლებზე შემორჩენილია ძველი კამარის შეკიდული საბჯენი თაღის კაპიტელები.

ფასადები სადაა. გვიანი შეკეთების კვალი ოთხივე ფასადს მკაფიოდ ემჩნევა. სამხრეთის კარის არქიტრავის ქვის შუა არეში მარტივი ჯვრის გამოსახულებაა. სამხრეთის სარკმლის ღიობი ზემოთკენ შევიწროებულია და დასრულებულია ერთ ქვაში ამოკვეთილი ნალისებრი ფორმის თაღით. კედლები დასრულებული ყოფილა თაროსებრი ლავგარდნით, რომლის ნაწილები მხოლოდ აღმოსავლეთის და დასავლეთის ფასადებს შემორჩა.

## მხატვრობა 
ეკლესიის საკურთხეველში შემორჩენილია გვიანდელი შუა საუკუნეების მხატვრობის ორი ფენა. თავდაპირველი ფენიდან მხოლოდ ეკლესიის მამის ტანსაცმლის ფრაგმენტია შემორჩენილი სარკმლის ჩრდილოეთით. ნახატი შესრულებულია მოყვითალო ტონის ნალესობაზე. მოგვიანებით ეკლესია ხელახლა შეულესავთ და მოუხატავთ. ამ ფენის მხატვრობა დარბაზის კედლებზე აღარ გაირჩევა. საკურთხეველში რამდენიმე წმინდანის გამოსახულებაა. ქვემოთ, მოხატულობის მესამე რეგისტრში (საკურთხეველში სულ სამი რეგისტრია), სარკმლის ჩრდილოეთით და სამხრეთით ჩანს ეკლესიის მამათა რიგი. სარკმლის სამხრეთით კარგად არის გამოხატული წმინდანის სახე. ზემოთ, აბსიდის თაღზე, გამოსახულია ექვსფრდედი. მხატვრობის შესრულების მანერა სქემატურია და მშრალია, კონტურები მეტწილად შავია. მხატვრობის კოლორიტი აგებულია მუქი მოწითალო-ყავისფერი, შავი, ყავისფერი და მღვრიე ყვითელი ფერების შეხამებაზე.

## ლიტერატურა
კატეგორია:დუშეთის მუნიციპალიტეტის ტაძრები
კატეგორია:IX საუკუნის ეკლესიები
დავითურნის ლომისის ხატი

**დავითურნის ლომისის ხატი** — სალოცავი სოფელ დავითურნის ჩრდილოეთით, 500 მეტრზე, მთის თხემზე. განეკუთვნება გვიანდელ შუა საუკუნეებს. 

ძეგლი გეგმით სწორკუთხაა (4,9X4,4მ), ნაგებია ნატეხი ქვით. ძლიერ დაზიანებულია: დანგრეულია სამხრეთ კედელი და დასავლეთ კედლის სამხრეთ ნაწილი. შესასვლელი სამხრეთ კედლის დასავლეთ კიდეშია. აღმოსავლეთით სწორკუთხა საკურთხეველია, მისი კუთხეები იატაკის დონეზე ოდნავ მომრგვალებულია. კედლების სიმაღლის 
ზრდასთან ერთად მომრგვალებული ზედაპირი თანდათან იზრდება და კონქის ნახევარწრიულ საფუძველს ქმნის. საკურთხეველში გაჭრილი სარკმლის წირთხლები და გადახურვა მთლიანად მორღვეულია. საკურთხევლის ჩრდილოეთ კედელში სწორკუთხა ნიშია.

## ლიტერატურა
კატეგორია:დუშეთის მუნიციპალიტეტის ტაძრები
სესტერცი

250px|მინიატიურა|ტრაიანეს სესტერცი, რომი, 116-117 წ.
[250px|მინიატიურა|[ადრიანეს, ანტონინუს პიუსის და მარკუს ავრელიუსის სესტერცები]]
**სესტერცი** (ლათ.. sestertius) — ორი ასისა და ერთი სემის (ასის ½) ღირებულების ძველრომაული ვერცხლის მონეტა (ავგუსტუსის პერიოდიდან). მისი ღირებულება მის სახელწოდებაშია დაფიქსირებული. სიტყვასიტყვით ის აღნიშნავს ”მესამე ნახევარს” (ლათ. semis + tertius), ე.ი. ორი ასსა და მესამე ნახევარი. მონეტის ნომინალი აღინიშნებოდა ასე „IIS“ („HS“ ან „IIS“), სადაც II — 2 ასსა-ს გამომხატველი რომაული ციფრია, S — სემის (ნახევარს) აღნიშნავდა.

ერთ-ერთი ვერსიის თანახმად, ეს მნიშვნელობა იქცა დოლარის ნიშნის პროტოტიპად.

## იხილეთ აგრეთვე
* ასი (მონეტა)

## რესურსები ინტერნეტში
* სესტერცის შესახებ
* ამერიკის ნუმიზმატური საზოგადოება
* ანტიკური ნუმიზმატიკა და ისტორია 
* ძველრომაული მონეტები

კატეგორია:რომაული მონეტები
კატეგორია:მონეტები ქვეყნების მიხედვით
კატეგორია:ძველი რომი
მკვდრების დასი (ტიფლისი)

**მკვდრების დასი** — სერიალის *ტიფლისი* პირველი ეპიზოდი, რომელიც ეთერში გავიდა 2014 წლის 24 ოქტომბერს.

## სიუჟეტი 
პირველ სერიაში ავტორები გვაცნობენ დანაშაულის ძირითად ფაქტებს, ისტორიის ძირითად მონაწილე გმირებსა და სოციალურ ფენებს. XIX საუკუნის ტიფლისის `გაცოცხლებული სურათები”, რამდენიმე შრისგან შედგება. ეს არის `ამბავი პერიფერიიდან”, სადაც, ძირითადად, ტყეში გავარდნილი ყაჩაღების შესახებ მოგვითხრობენ, ინტელიგენცია, რომელიც იყოფა ორ შრედ: პატრიოტები და დამნაშავეები, გამოძიების პროცესი, რომელშიც ორი მეძებარი და ჟურნალისტია ჩართული. XIX საუკუნის მეორე ნახევრის საქართველოს ცხოვრების ყოფითი დეტალები, დაძაბული სოციალურ-პოლიტიკური ფონი, სიუჟეტში არსებული მოტივები ამბის გაშლის მრავალფეროვან შესაძლებლობას იძლევა. გამოცანა, ტრაგედია, ინტრიგა, ბუნდოვანება, მოვლენებში მონაწილე პირების მრავალფეროვნება, საზოგადოების ფართე სპექტრი, რაც ფაქტობრივად, იმდროინდელი საქართველოს სრულიად ახლებურ სახეს ქმნის. გამოსახულება, აშკარად სცილდება ტრადიციული სერიალებისთვის დამახასიათებელ ესთეტიკას, იგრძნობა ეპოქის ერთიანი სტილი: ევროპული და კავკასიური. ავტორები ამ ნიშნებით ხაზს უსვავენ ქართული კულტურის თავისებურებას და განსაკუთრებით, თბილისის კოლორიტს.
## რესურსები ინტერნეტში
*
*მკვდრების დასი

კატეგორია:ტელესერიალ ტიფლისის ეპიზოდები
ცხელ კვალზე (ტიფლისი)

**ცხელ კვალზე** — სერიალის *ტიფლისი* მეორე ეპიზოდი, რომელიც ეთერში გავიდა 2014 წლის 30 ოქტომბერს.

## სიუჟეტი 
“ტიფლისის” პირველ სერიაში გამოკვეთილი რამდენიმე სიუჟეტური ხაზი მეორეში ნელ-ნელა ვითარდება, ცოცხლდება. წინა პლანზე გამოდის არა მხოლოდ სოციალურ-პოლიტიკური პროცესები, არამედ მორალურ-ზნეობრივი პრობლემებიც.
ბატონ-ყმობის პერიოდი, უსამართლობითა და ქაოსით მართული საზოგადოება, სადაც ნებისმიერი დანაშაული პანიკურ შიშსა და დაუცველობის სინდრომს იწვევს _ სწორედ ეს არის ტიფლისის რეალური სახე. ორ კლანს შორის ძალაუფლების გადანაწილების რთული პროცესი ავტორებისთვის არა ერთი ინტრიგის განვითარების შესაძლებლობას იძლევა. ორბელიანების და ამილახვრების კლანები სრულიად განსხვავებული ორიენტირებით ხელმძღვანელობენ. სერიალის ავტორები ორბელიანის ოჯახის ჩვენებისას აქცენტს აკეთებენ XIX საუკუნის საქართველოში არსებულ პროგრესულ შეხედულებებზე, დასავლური ღირებულებების დამკვიდრების და საზოგადოებაში მათი პოპულარიზაციის მცდელობებზე. ორბელიანებისგან განსხვავებით ამილახვართა კლანი არ აპირებს მათთვის ტრადიციული ცხოვრების სტილის შეცვლას. ბატონ-ყმობისთვის დამახასიათებელი ადამიანებით ვაჭრობის, პროსტიტუციის ხელშეწყობის, კორუფციის გავრცობის დათმობას. ამილახვრები ტერორითა და ძალადობით ინარჩუნებენ ძალაუფლებას და მართავენ ქალაქს. სწორედ ამ ორი განსხვავებული ცხოვრების სტილისა და მსოფლმხედველობის გამო ტიფლისი საშიშ ქალაქად ქცეულა. მეორე სერიაში ავტორები ცდილობენ თუნდაც სქემატურად მაგრამ მაინც გაგვაცნონ თითოეული გმირის ცალკეული ხასიათი, განსაკუთრებულ აქცენტს ყაჩაღად გავარდნილთა ისტორიაზე აკეთებენ. საკუთარი ოჯახის, ღირსების დაცვის გრძნობა მათ აიძულებთ უარი თქვან ცხოვრების ნორმალურ პირობებზე, ამ გარემოში მათთვის თავისუფლება ღირსებასთან იგივდება. ამ პერიოდის ტიფლისის ხელისუფლების პოზიციის გამომხატველი ხდება პოლიცია. მათი უმოქმედობა, კორუფცია, მექრთამეობა საზოგადოებაში დაუცველობის სინდრომს უფრო აძლიერებს. სწორედ ეს უბიძგებს ცალკეულ ადამიანს თვითონ იპოვოს სამართალი. სერიალში მნიშვნელოვანი ხდება საზოგადოებისთვის ისეთ ღირებულებებზე აპელირება, როგორიცაა თავისუფლება, ღირსება. , პიროვნული პასუხისმგებლობის გრძნობა. ვფიქრობ, მათი დეტექტიურ-კრიმინალური დრამის ჟანრის ნაწარმოებით მიწოდება, მაყურებელს, განსაკუთრებით მცირე ასაკის მაყურებელს, საშუალებას მისცემს უფრო მსუბუქად ჩაერთოს თხრობაში და დაფიქრდეს ამ ღირებულებების რაობისა და რეალურ გარემოში საჭიროების შესახებ.
## რესურსები ინტერნეტში
*
*ცხელ კვალზე

კატეგორია:ტელესერიალ ტიფლისის ეპიზოდები
ხარვერძი

**ხარვერძი** () — წყვილჩლიქოსანი ცხოველი ძროხისებრთა ოჯახისა. მისი სხეულის სიგრძეა 180 - 245 *სმ*, მასა 200 - 300 *კგ*. აქვს დიდი თავი, მოკლე ფეხები, შავ-მურა გრძელი ბეწვი; რქები ფუძესთან მსხვილია, აქვს ორივე სქესს.

გავრცელებულია გრენლანდიაში და კანადის არქტიკული არქიპელაგის კუნძულებზე. ცხოვრობს 20 - 30 სულისაგან შემდგარ ჯოგებად.

იკვებება ლიქენებით, ხავსებით, ბალახეულით. რძე შეიცავს 11 % ცხიმს, 5,3 % ცილას და 3,6 % რძის შაქარს. მაკეობა გრძელდება 9 თვეს. შობს 1 ნაშიერს. შეყვანილია ზოგიერთ არქტიკულ კუნძულებზე (შპიცბერგენი, ნუნივაკი, ნელსონი) და ალასკაზე.

## ლიტერატურა
## რესურსები ინტერნეტში
*Robert G. White Large Animal Research Station at the University of Alaska 

კატეგორია:ხარვერძები
კატეგორია:ევროპის ძუძუმწოვრები
პეპელა კარები

**პეპელა კარები** — ავტომობილის კარები, რომელიც იღება ვერტიკალურად ზევით და გვერდით ფიქსირებულ ანჯამაზე. კარი იხსნება მაკრატელა კარების მსგავსად, თუმცა იგი მისგან განსხვავებით მკაცრად მაღლა ვერტიკალურად იღება და ოდნავ გვერდზე გადის, რაც იძლევა მანქანაში უფრო მარტივად მოხვედრის საშუალებას მეტი სივრცის და გამო.

პეპელა კარები უმრავლეს შემთხვევებში გამოყენებულია ფეშენებელურ და ძვირადღირებულ მანქანებზე. 

## გალერეა 

File:2018 BMW i8 Roadster Leonberg IMG 0149.jpg|BMW i8 Roadster
File:Ferrari Enzo Concours.jpg|ფერარი ენცო
File:Porsche 911 gt1 - AIMS.JPG|პორშე 911 GT1

## სქოლიო
კატეგორია:ავტომობილები
ტივაზი

framed|ტივაზი
**ტივაზი** (ᛏ) — ძველი გერმანული ანბანის მეჩვიდმეტე რუნა. ნიშნავს ღმერთ ტურს.

## კოდირება 
## რესურსები ინტერნეტში 
* The Elder Futhark // Arild Hauge's Runic site 
* ბმულები პროფესიონალურ რესურსებზე რუნების შესახებ // runic-dictionary.nottingham.ac.uk 
* საიტი, რომელიც ეძღვნება სკანდინავიურ-ისლანდიურ კულტურასა და ისტორიას // norse.ulver.com 

## სქოლიო
კატეგორია:რუნები
მიწისქვეშა სტამბა (ტიფლისი)

**მიწისქვეშა სტამბა** — სერიალის *ტიფლისი* მესამე ეპიზოდი, რომელიც ეთერში გავიდა 2014 წლის 6 დეკემბერს.

## სიუჟეტი 
“ტიფლისის” ავტორები ცდილობენ დაანგრიონ საზოგადოების სტერეოტიპული დამოკიდებულება ძველი ქალაქის ცხოვრების მიმართ. აქ არ არიან ყარაჩოღელები, კინტოები, ბაზრის მოვაჭრეები და ხელოსნები, თავისი ჟივილ-ხივილითა და ხმამაღალი შეძახილებით, როგორც მიხეილ ჭიაურელის ცნობილ ფილმში “რაც გინახავს ვეღარ ნახავ”. ეს ევროპული ყაიდის ძველი ქალაქია, სადაც იტალიური ოპერა, თეატრი, სალონური ტიპის წვეულებები, საროსკიპოები მოსახლეობის ძირითად გასართობ, თავშეყრის ადგილად ქცეულა. სწორედ აქ ხდება დანაშაულების მთელი კასკადი და ეს უფრო მეტად იპყრობს ყურადღებას. დეტექტიური სიუჟეტური ხაზის გვერდით უფრო მკვეთრად იკვეთება ამ გარემოში ადამიანის პიროვნული არჩევანის საკითხი. აქამდე თითქოს და მიღებული ადამიანებით ვაჭრობისადმი გაჩენილი ნეგატიური დამოკიდებულება, ღია პროტესტი, მისგან გათავისუფლების სურვილი უკვე მეტყველებს ახალი საზოგადეობის ტიპის ჩამოყალიბების მცდელობაზე. ორბელიანები ცდილობენ პრესის გააქტიურებით შეცვალონ გარემო, გაავრცელონ პროგრესული იდეები. სერიალში წინა პლანზე გამოდის რიგი პრობლემები. მაგალითად ოჯახური ძალადობის და ქალთა ემანსიპაციის თემა, ეს უკანასკნელი თითქოსდა უჩვეულოდ პროგრესულად ჟღერს XIX საუკუნის თავადაზნაურთა შეკრებაზე, შეიძლება ითქვას უფრო თანამედროვე შეფერილობით გაიჟღერებს, რაც ძველი და ახალი დამოკიდებულებების შედარების საშუალებას იძლევა. ამ საკითხის ამგვარად აქცენტირება საშუალებას გვაძლევს უფრო ახლობელი გახდეს XIX საუკუნის ტიფლისი თანამედროვე მაყურებლისთვის. დანაშაულის კვლევის პროცესში ფილმის ერთ-ერთი მთავარი პერსონაჟები გამომძიებლები კიტა და სისო თვითონვე ხედავენ პოლიციის უუნარობასა და პრობლემებზე თვალის დახუჭვის ტენდენციას. ,,ქრთამი ჯოჯოხეთს ანათებს” და პოლიციაც თავისუფლად უშვებს მკვლელებს ქალაქში. სწორედ ეს მომენტი აიძულებს მათ თანაუგრძნონ ყაჩაღებს. თავისუფლება მისცენ ქმედებაში. “ტიფლისის” ვიზუალური ესთეტტიფლისი: მე–3 სერიაიკა არ იკეტება დღეს ქართული სერიალებისთვის დამახასიათებელ ესტეტიკაში, არ შემოიფარგლება მხოლოდ პავილიონებში მოქმედების განვითარებით, არამედ აქტიურად იყენებს ბუნებრივ ნატურას რითაც ის უფრო მეტად ჩამოჰგავს კინოს. ჩაბნელებული ინტერიერები იდუმალის შეგრძნებას ამწვავებს და ახალი ისტორიის ნახვის სურვილს უღვიძებს მაყურებელს. 
## რესურსები ინტერნეტში
*
*მიწისქვეშა სტამბა

კატეგორია:ტელესერიალ ტიფლისის ეპიზოდები
ნო (ტბა)

**ნოს ტბა** () — ტბა სამხრეთ სუდანში. ის მდებარეობს სუდის ჭაობიიანი რაიონების ჩრდილოეთით ბაჰრ-ელ-ჯებელის და ბაჰრ-ელ-ღაზალის მდინარეებთან ერთად. ეს ტბა წარმოადგენს ადგილს, სადაც მდინარე ბაჰრ-ელ-ჯებელი ხდება თეთრი ნილოსი. ნოს ტბა მდებარეობს დაახლოებით 1156 კმ-ით დინების ქვემოთ უგანდის ალბერტის ტბიდან, რომელიც ყველაზე დიდი ტბაა თეთრი ნილოსის ხეობაში ნოს ტბამდე. ეს რაიონი ითვლება იმ ტერიტორიის ცენტრად, რომელშიც ცხოვრობს ნუერის ხალხი.

## სქოლიო
კატეგორია:სამხრეთ სუდანის ტბები
ჟორდანია (მინას-ჟერაისი)

**ჟორდანია** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 198 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში.

2010 წლის მონაცემებით, მოსახლეობა 10 324 ადამიანს შეადგენდა, მოსახლეობის სიმჭიდროვე 18.88 კმ²-ზე. ფართობი 546 705 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ფისის სავალები

**ფისის სავალები** — მცენარეში, გრძელი, ფისით (ძივთით) ამოვსებული არხები, რომლებიც წარმოიქმნება უჯრედების დაცილების და უჯრედშორისების ჩამოყალიბების შედეგად. დამახასიათებელია ყველა წიწვოვანის ფოთლისა და ნორჩი ღეროს  პირველადი ქერქისათვის. ფიჭვისებრთა მერქანში ვერტიკალური და ჰორიზონტალური არხებია, ლაფანში — მხოლოდ ჰორიზონტალური.
## ლიტერატურა
კატეგორია:მცენარეთა მორფოლოგია
მარტინ ედეგორი

**მარტინ ედეგორი** (; დ. 17 დეკემბერი, 1998) — ნორვეგიელი ფეხბურთელი. თამაშობს ლონდონის „არსენალსა“ და ნორვეგიის ეროვნულ საფეხბურთო ნაკრებში. 2014 წლის 13 ოქტომბერს გახდა ყველაზე ახალგაზრდა ფეხბურთელი, რომელსაც მონაწილეობა მიუღია უეფა-ს ეგიდით გამართულ ოფიციალურ შეხვედრაში.

## სანაკრებო სტატისტიკა
## მიღწევები
### ინდივიდუალური
* ევროპის სპორტული მედიის წლის გუნდის წევრი: 2022–23

## რესურსები ინტერნეტში 
* პროფილი „არსენალის“ საიტზე
* პროფილი realmadrid.com-ზე

## სქოლიო 
კატეგორია:დაბადებული 17 დეკემბერი
კატეგორია:დაბადებული 1998
კატეგორია:ნორვეგიელი ფეხბურთელები
კატეგორია:მადრიდის რეალის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:სეგუნდა დივიზიონი B-ის ფეხბურთელები
კატეგორია:ერედივიზიის ფეხბურთელები
კატეგორია:რეალ სოსიედადის ფეხბურთელები
კატეგორია:არნემის ვიტესის ფეხბურთელები
კატეგორია:ჰერენვენის ფეხბურთელები
კატეგორია:პრემიერ ლიგის ფეხბურთელები
კატეგორია:ლონდონის არსენალის ფეხბურთელები
კატეგორია:ცოცხალი ადამიანები
მსოფლიო საფეხბურთო ჩემპიონატი 1998: ჯგუფი D

**მსოფლიო საფეხბურთო ჩემპიონატი 1998: ჯგუფი D** — მუნდიალი 1998-ის ერთ-ერთი ჯგუფი.

## ცხრილი
## პარაგვაი vs ბულგარეთი
|valign="top"|
|valign="top" width="50%"|

|}

## ესპანეთი vs ნიგერია
|valign="top"|
|valign="top" width="50%"|

|}

## ნიგერია vs ბულგარეთი
|valign="top"|
|valign="top" width="50%"|

|}

## ესპანეთი vs პარაგვაი
|valign="top"|
|valign="top" width="50%"|

|}

## ნიგერია vs პარაგვაი
|valign="top"|
|valign="top" width="50%"|

|}

## ესპანეთი vs ბულგარეთი
|valign="top"|
|valign="top" width="50%"|

|}

D
ფისოვანი მცენარეები

**ფისოვანი მცენარეები**  —  მცენარეები, რომლებიც შეიცავენ ფისებს (იხ. ბუნებრივი ფისები) და ბალზამებს. ეს ნივთიერებები გროვდება ღეროს, ფესვისა და ფოთლის ფისის სავალებში. ეს ნივთიერებები გროვდება ღეროს, ფესვისა და ფოთლის ფისის სავალებში  ქერქის კოპებში და სხვა სათავსებში. ისინი მცენარეს იცავენ  ცხოველებისა და პარაზიტული სოკოებისაგან. ფისოვანი მცენარეები გავრცელებულია მსოფლიოს თითქმის ყველა მხარეში. ძვირფას ფისებს — დამარებს იძლევა ჰოპეას, შორეას, კანარიუმის და სხვა სახეობები. აგათისის, დანიელას, ჰიმენეას, ტრაქილობიუმის სახეობებიდან იღებენ კოპალებს, ბოსუელიას სახეობებიდან — ოლიბანს, კალიტრისიდან და ტეტრაკლინისიდან — სანდარაკს; კომიფორას სახეობებიდან მოიპოვებენ მექის ბალზამს და მურს, ქსანტორეადან — აკაროიდულ ფისს და ა. შ. საქართველოში იზრდება კევის ხე, რომლის ფისი გამოიყენება ლაქის წარმოებაში.
## ლიტერატურა
კატეგორია:მცენარეები
გასროლა (ტიფლისი)

**გასროლა** — სერიალის *ტიფლისი* მეშვიდე ეპიზოდი, რომელიც ეთერში გავიდა 2015 წლის 3 იანვარს.

## სიუჟეტი 
ამილახვარი და გრიგოლი ოსმალ ვაჭარს შეხვდებიან, რომელიც მათ ტიფლისში დაბრუნებას მოუწოდებს და თანაც შეპირდება, რომ მატინოვი ცოცხალი აღარ დახვდებათ. აქვე გაიცნობენს დიმიტრი სოროკინს. ასეც მოხდება, მატინოვს მოწამლავენ. ორბელიანის ოჯახში წვეულებისთვის ემზადებიან. ანატოლი, რომელიც გაზეთს კითხულობს წააწყდება ცნობას, რომელშიც ნათქვამია, რომ დაიწვა გორის სემინარია და დაიღუპა სტუდენტი იოსებ ჯუღაშვილი(სტალინი). ჟანდარმერიაში მისულ სისოს გიგო პატარა ბავშვს დაახვედრებს, რომელიც მატარებელს გამოყვა და ისე ჩამოვიდა ტიფლისში მამის მოსაძებნად. სისო მამის პოვნას შეპირდება, ხოლო გიგო ბავშვს თავის ოჯახში წაიყვანს. გამომცემლობაში საბა მიშო ძიას შესთავაზებს აზერბაიჯანელი ჟურნალისტის დახმარებას, თუმცა უარს მიიღებს. მიშო ძია თავის თანამშრომლებთან ერთად სმას განაგრძობს. საროსკიპოდან წამოყვანილი ქალები ორბელიანების ერთ–ერთ ოთახში მოეწყვნენ და თავს კარტის თამაშით ირთობენ. არჩილი და აბრაგები მთიულებს შეხვდებიან და მათი აჯანყების სურვილს შეიტყობენ. საუბრის ძირითადი თემა იარაღი იქნება. სისო თავის ცოლს და შვილს მოინახულებს. შეპირდება, რომ ამის შემდეგ ხშირად ნახავს მათ. წვეულებამდე ელენე და ლუკა ეტლით გაისეირნებენ, სადაც აბრაგი სიყვარულში გამოტყდება. ცხვირა შეყვარებულის სახლში შეიპარება, სადაც შეიტყობს, რომ არჩილის მოკვლას აპირებენ. ქუჩაში გავა და თავადის ძმიშვილსა და მის მეგობარს სცემს. მოკვლაში ხელს სისო შეუშლის. ბალზე ყველასთვის მოულოდნელად ახალ მეფისნაცვალს, სოროკინს წარადგენენ. ის კი თავის მხრივ გაამართლებს და საზოგადოებაში გამოიყვანს ლევან ამილახვარს. ლუკა ვეღარ მოითმენს და ესვრის. თავადი მოკვდება. ორმხრივ სროლაში დაიღუპება ელენეც.
## რესურსები ინტერნეტში
*
*გასროლა

კატეგორია:ტელესერიალ ტიფლისის ეპიზოდები
ჯუანშერ სპასპეტი

**ჯუანშერ სპასპეტი** — მოღვაწეობდა V საუკუნეში, ვახტანგ გორგასალის მეფობის დროს.

## ლიტერატურა
* თეიმურაზ ბატონიშვილი, „ისტორია დაწყებითგან ივერიისა, ესე იგი გიორგისა, რომელ არს სრულიად საქართველოისა“, გვ. 33

კატეგორია:სპასპეტები
ბერეზოვკა (ოკნიცის რაიონი)

**ბერეზოვკა** () — სოფელი მოლდოვაში, ოკნიცის რაიონში. მდებარეობს ზღვის დონიდან 244 მეტრზე. 2004 წლის მონაცემებით, მოსახლეობა 567  ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* ოკნიცის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:ოკნიცის რაიონის სოფლები
ყაჩაღები ვახშამზე (ტიფლისი)

**ყაჩაღები ვახშამზე** — სერიალის *ტიფლისი* მეოთხე ეპიზოდი, რომელიც ეთერში გავიდა 2014 წლის 6 დეკემბერს.

## სიუჟეტი 
“ტიფლისში” დანაშაულის, სახელმწიფო სტრუქტურებში არსებული კორუფციის წინააღმდეგ ბრძოლა თავისუფლებისთვის ბრძოლაში გადაიზრდება. სერიალის ავტორები საქართველოში ამ პროცესების ძირითად ასპარეზად “იატაქვეშეთს” განიხილავენ. სწორედ ამაზე მეტყველებს ტყეში გავარდნილი ყაჩაღების, ორბელიანების ოჯახისა და პოლიცილების გაერთიანება ამილახვართა დანაშაულებრივი სამყაროს წინააღმდეგ. თუ წინა სერიებში თხრობა მრავალფეროვანი, უფრო დინამიკური და აქტიური იყო, სხავდასხვა გმირის ისტორიის ერთმანეთთან დაკავშირებისა და გუნდად გაერთიანების მცდელობა შეინიშნებოდა, მე-4 სერიაში მხოლოდ ორი თემის გაშლა მოხდა – შურისძიების სურვილი, რომელიც ყაჩაღებსა და ამილახვარის კლანს ერთმანეთთან აპირისპირებს და პროგრესული ინტელიგენცია, ძირითადად, შემოქმედებითი ინტელეიგენციის კრება. აშკარად იკვეთება მათი სურვილი, არა მხოლოდ ძალით, არამედ სიტყვით, პრესით, თამამი იდეებითა და სიახლეებისაკენ სწრაფვით შეცვალონ ადამიანების აზროვნება, მსოფლმხედველობა, ცხოვრების სტილი. ჩნდება ახალი ინტრიგაც, ლუკასა და ელენეს ინტერესი ერთმანეთის მიმართ, სერიალი მელოდრამატული ხაზის განვითარების პერსპექტივას გვპირდება. ვფიქრობ, ამ ელემენტის შემოტანა უფრო ცოცხალს და საინტერესოს გახდის ,,ტიფლისურ” ისტორიებს. ,,ტიფლისში” განხილული პრობლემები აქტუალურია დღესაც. ისევე როგორც მაშინ, ადამიანებს უსამართლობის, განუკითხაობის ერთგვარი განცდა უჩნდებათ. უნებურად ჩნდება პარალელები, ერთგვარი სევდა, ჩვენს ქვეყანაში ამ პრობლემების `მარადიულობის” გამო. “ტიფლისის” შემქმნელები თითქმის ყველა სერიაში ცდილობენ დაიცვან ეპოქის სახე, თუმცა გარკვეული დიალოგებითა და მსახიობთა ინტონაციით, ზოგჯერ ყალბი ინტონაციითაც კი სტილი ირღვევა. “ტიფლისის” ამ სერიაში უკვე იგნორირებულია ქართული ყოფისთვის დამახასიათებელი ატრიბუტიკა, ურთიერთობის ფორმები და ა. შ და უმეტესად ჭარბობს დასავლური ცხოვრების სტილისთვის დამახასიათებელი ნიშნები, რაც ერთგვარად, ზოგადად `მოთხრობილი” ისტორიის შთაბეჭდილებას ტოვებს, ისტორიის რომელიც შესაძლოა ყველგან მოხდეს. (სერიალში კი მაყურებლის ინტერესის გასაღვიძებლად მნიშვნელოვანია ნაცნობი გარემოს შექმნა) ის ნაკლებად ასოცირდება ჩვენს წარსულთან. XIX საუკუნის ტიფლისის ეკლექტური გარემო, საერთო კოლორიტი, ხომ აღმოსავლური და დასავლური სტილის ნაზავით მიიღება. ამ სტილის დაცვა, თუნდაც მრავალფეროვანი და საინტერესო გარემოს შესაქმნელად, კარგი იქნებოდა.
## რესურსები ინტერნეტში
*
*ყაჩაღები ვახშამზე

კატეგორია:ტელესერიალ ტიფლისის ეპიზოდები
ხანძარი (ტიფლისი)

**ხანძარი** — სერიალის *ტიფლისი* მეექვსე ეპიზოდი, რომელიც ეთერში გავიდა 2014 წლის 27 დეკემბერს.

## სიუჟეტი 
ქალაქში არსებული რთული კრიმინოგენული, სოციალურ-პოლიტიკური სიტუაცია, მოქალაქეების პროტესტი პოლიციას აიძულებს აქტიურად ჩაერთოს უკანონობის წინააღმდეგ ბრძოლაში. ქალაქი ორად იხლიჩება. დაპირისპირება ორ კლანს შორის აშკარა ხდება. ირველი სეზონის დამამთავრებელ მე-6 სერიაში ავტორები ცდილობენ, ძირითადად გამოკვეთონ ის მიმართულებები, რომელიც შემდეგ სეზონში ჰპოვებს განვითარებას. იკვეთება ორ კლანს შორის მკვეთრი შეჯახების პერსპექტივა, რომელიც მაყურებელს დიდ თავგადასავლებს ჰპირდება, ასევე საქართველოში აჯანყების დაწყების პერსპექტივაც. ორი ძირითადი ოჯახის დაპირიპირების პროცესში თავს იჩენს ახალი გვარი _ ჭავჭავაძე, რომელიც ავტორებს წარსულის, ბატონყმობის პერიოდის დანაშაულებრივი სამყაროს საქმიანობის შესახებ მოუთხრობს. პირველ სერიებში დეტექტიური ჟანრისთვის დამახასიათებელი ელემენტების სიჭარბე მე-6 სერიაში იკლებს და აშკარად იკვეთება კრიმინალური დრამისთვის დამახასიათებელი ნიშნები. პერსონაჟების ძირითად ბირთვს ამ სერიაში ახალი გმირები ემატება. არჩილ ორბელიანის საფრანგეთიდან ჩამოსული ცოლ-შვილი, მათი მომავალი სიძე. საფრანგეთიდან ჩამოსული გმირები თითქოსდა უცხო თვალით გარედან უყურებენ, აფასებენ მოვლენებს, ხაზს უსვავენ საზოგადოების გარკვეული ნაწილის პროგრესისადმი მიდრეკილებას და იმ პერიოდის საქართველოს ურთიერთობებს დასავლეთთან. თავისთავად პერსონაჟების სიმრავლე უფრო საინტერესოს და მრავალფეროვანს ხდის სერიალს. ძირითადი თხრობა აგებულია ვერბალურ ნაწილზე, გმირთა განსხვავებული პოზიციების გაცვლა-გამოცვლაზე, რაც საშუალებას იძლევა სხვადასხვა ასპექტით დავინახოთ იმ პერიოდის აქტუალური საკითხები და ახალი თვალით შევხედოთ დღეს არსებულ მსგავს პრობლემებსაც. ორბელიანები, ქვეყნის პატრიოტი, საზოგადოების მოაზროვნე ნაწილის სიმბოლოდ აღიქმება. ლევან ამილახვარი ქალაქიდან გარბის, ვინაიდან მისთვის მოულოდნელია ყოფილი თანამზრახველების ღალატი, ცხოვრების უეცარი შემობრუნება. მარტო დარჩენილი მისი მოკავშირეები ცდილობენ ყველა საშუალებით გადაირჩინონ თავი, შეინარჩუნონ საკუთარი პოზიცია. ცხვირა საკუთარი ცოლის სიცოცხლით სპეკულირებს და აშანტაჟებს პოლიციას. ქალთა სოლიდარობა საროსკიპოს მცხოვრებლებს აიძულებს დაიცვან ცხვირას დატყვევებული მეუღლე და შეუერთდნენ არჩილ ორბელიანს. სიუჟეტის მეორე ძირითადი ხაზი საროსკიპოში ვითარდება, სადაც წლების მანძილზე ჭავჭავაძეების გადარჩენილი ქალიშვილი იმალება. ამილახვრებისა და ჭავჭავაძეების შუღლის შედეგად მარტო დარჩენილი ელენე, ორბელიანების დახმარებით, კვლავ უბრუნდება თავის პირვანდელ მდგომარეობას და შეიძლება ითქვას, მძლავრი იარაღი ხდება საერთო მტრის წინააღმდეგ ბრძოლაში.
## რესურსები ინტერნეტში
*
*ხანძარი

კატეგორია:ტელესერიალ ტიფლისის ეპიზოდები
ფისტიკა

**ფისტიკა** , *ბისტიკა*  — XI—XII საუკუნეების ქართველი პოეტი. ფისტიკა შეურქმევიათ, რადგან ვარაუდობენ, რომ აშუღი იყო. აკაკი შანიძის აზრით, „ბისტიკა“ სომხური „პსტიკ“ (პატარა)–იდან მიღებული სიტყვაა. საფიქრებელია, რომ ფისტიკა ათვალწუნებულ მელექსედ ითვლებოდა, რომელიც სტვირსა და ჭიანურზე დასამღერ შაირებს თხზავდა. თეიმურაზ II (1700—1762) აგდებულად იხსენიებს მას და „ბისტიკა ცრუს“ უწოდებს. ფისტიკას პოეტური მემკვიდრეობა უკვალოდ არის დაკარგული. ტრადიციული ცნობებით, იგი ითვლება ახალი სალექსო საზომის — ფისტიკაურის დამამკვიდრებლად.

## ლიტერატურა
კატეგორია: ქართველი პოეტები
პორტო ფრანკო (ტიფლისი)

**პორტო ფრანკო** — სერიალის *ტიფლისი* მეხუთე ეპიზოდი, რომელიც ეთერში გავიდა 2014 წლის 6 დეკემბერს.

## სიუჟეტი 
სამართლიანობის აღდგენა, დამნაშავეთა დასჯის სურვილი და მოთხოვნა მე-5 სერიის ძირითად თემად იქცა. საზოგადოების მიერ წამოყენებული პროტესტი ხელისუფლებას აიძულებს იმოქმედოს და დაწყებულ „ომში“ ჩაებას. ,ტიფლისის” მე-5 სერიაში, ავტორები სხვა სერიებიდან განსხვავებით ცდილობენ, თხრობაში შეიტანონ ის პრობლემები, რომელიც დღესაც აქტუალურია, იმსჯელონ, განიხილონ, დააფიქსორონ გარკვეული პოზიცია. სამყაროში, სადაც კანონი არ არსებობს, ქაოსია – ამბობს ქალაქის თავი და სწორდ, ამ ქაოსის წინააღმდეგ იწყებს მოძრაობას საზოგადოებაც და პოლიციაც. ორბელიანების, ყაჩაღებისა და პოლიციის გაერთიანება საშიშროებას უქმნის ამილახვართა კლანს, რომელიც მარტო რჩება. მათ ხელიდან ეცლებათ ძველი მეკავშირეები. სერიალში, ამ მცირე პასაჟის გარდა, ამილახვართა ისტორიის შესახებ თითქმის არაა მოთხრობილი, თუმცა რჩება ინტრიგა, მოვლენების გააქტიურებისა და სხვადასხვა მიმართულებით განვითარების პერსპექტივა. მ სერიაში ავტორები თბილისის ისტორიებით არ შემოიფარგლებიან არამედ მოქმედება აჭარაშიც ვითარდება, რაც მათ საშუალებას აძლევს თემის გასაშლელად და იმ ეპოქის უფრო გამოსაკვეთად, რაც დღესაც არ კარგავს პოლიტიკურ აქტუალურობას. ოსმალეთისა და რუსეთის ძალაუფლების ქვეშ მოქცეულ საქართველოში ქართველებისთვის აღარ დარჩა ადგილი. ერთ-ერთ ეპიზოდში, ფაშასა და რუსი გენერლის შეხვედრის სცენაში აჭარელი კითხულობს: „თქვენ კი ეს ქვეყანა ორად გაყავით, მაგრამ მე რაღა მრჩებაო?“ საშიშროება მტერთან შეკვრით, მის წინაშე თავის დახრითა და მისი მოთხროვნების განუხრელად შესრულებიდან იწყება. სწორედ პასიური მოლოდინი ანგრევს ქვეყანასა და ადამიანებს, რომლებიც უძრაობის პერიოდში კონფორმისტები ხდებიან. თუმცა ყველაფერს თავისი დრო აქვს და ორბელიანების კლანიც ნელ-ნელა, ეტაპობრივად გეგმავს შეცვალოს სიტუაცია. ამ სერიაში მკვეთრად გამოიკვეთა ორბელიანის მოქმედების არეალი, რომელიც არა მხოლოდ ფიზიკურ დაპირისპირებას გულისხმობს, არამედ საზოგადოების მორალურ გამოფხიზლებას. ამ მიზნით შექმნილი არალეგალური სტამბა, საზოგადოების ერთგვარი მორალური, სულიერი გაჯანსაღებისკენაა მიმართული.
## რესურსები ინტერნეტში
*
*პორტო ფრანკო

კატეგორია:ტელესერიალ ტიფლისის ეპიზოდები
ჰარის სეფეროვიჩი

**ჰარის სეფეროვიჩი** (; დ. 22 თებერვალი, 1992) — ბოსნიური წარმოშობის შვეიცარიელი ფეხბურთელი, პორტუგალიური „ბენფიკასა“ და შვეიცარიის ეროვნული ნაკრების თავდამსხმელი. მონაწილეობა მიიღო 2014 წლის მსოფლიო საფეხბურთო ჩემპიონატზე, 2016 წლის ევროპის ჩემპიონატსა და 2018 წლის მსოფლიო საფეხბურთო ჩემპიონატზე.

## რესურსები ინტერნეტში
* Profile at Swiss Football League 

კატეგორია:დაბადებული 1992
კატეგორია:შვეიცარიელი ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 22 თებერვალი
კატეგორია:ფიორენტინას ფეხბურთელები
კატეგორია:რეალ სოსიედადის ფეხბურთელები
კატეგორია:ფრანკფურტის აინტრახტის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ცოცხალი ადამიანები
ფიტელეფასი

**ფიტელეფასი**  () — ორსახლიან მცენარეთა გვარი პალმების ოჯახისა. მოკლე ხისებრი ღერო და 3—6 მ სიგრძის ფრთისებრი ფოთლები აქვს. მამრობითი ყვავილები თავმოყრილია გრძელ, ცილინდრულ ტარო ყვავილში, მდედრობით — მჭიდრო თავაკისებრ ყვავილედში. ნაყოფი წვნიანი კენკრაა. 

მოუმწიფებელი თესლის ენდოსპერმი თხევადია, რძის მაგვარი, იყენებენ საჭმელად; მწიფე თესლისა — მაგარია და მცენარეული სპილოს ძვლის სახელწოდებით იყენებენ ღილების, ჭადრაკის ფიგურების და სხვათა დასამზადებლად. ფიტელეფასის 15-მდე სახეობა იზრდება სამხრეთ ამერიკაში, ძირითადად ანდებში, ზღვის დონიდან 1500—1800 მ სიმაღლეზე, მდინარის ნაპირებსა და ჭაობიან ადგილებში.
## ლიტერატურა
კატეგორია:პალმები
მსოფლიო საფეხბურთი ჩემპიონატი 2006: ჯგუფი B

**მსოფლიო საფეხბურთი ჩემპიონატი 2006: ჯგუფი B** — მუნდიალი 2006-ის ერთ-ერთი ჯგუფი.

## ცხრილი
## ინგლისი vs პარაგვაი
|valign="top"|
|valign="top" width="50%"|

|}

**საუკეთესო მოთამაშე:**

## ტრინიდადი და ტობაგო vs შვედეთი
|valign="top"|
|valign="top" width="50%"|

|}

## ინგლისი vs ტრინიდადი და ტობაგო
|valign="top"|
|valign="top" width="50%"|

|} 

## შვედეთი vs პარაგვაი
|valign="top"|
|valign="top" width="50%"|

|}

## შვედეთი vs ინგლისი
|valign="top"|
|valign="top" width="50%"|

|}

## პარაგვაი vs ტრინიდადი და ტობაგო
|valign="top"|
|valign="top" width="50%"|

|}

B
ჟოაიმა

**ჟოაიმა** () — მუნიციპალიტეტი ბრაზილიაში, მინას-ჟერაისის შტატში; მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ ალმენარის შემადგენლობაში.

2010 წლის მონაცემებით, მოსახლეობა 14 941 ადამიანს შეადგენდა, მოსახლეობის სიმჭიდროვე 8.98 კმ²-ზე. ფართობი 1 664 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ლენკეუცი

**ლენკეუცი** () — სოფელი მოლდოვაში, ოკნიცის რაიონში. მდებარეობს ზღვის დონიდან 200 მეტრზე. 2004 წლის მონაცემებით, მოსახლეობა 898  ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* ოკნიცის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:ოკნიცის რაიონის სოფლები
Dark Sky Island

***Dark Sky Island*** — ირლანდიელ მომღერალ და მუსიკოს ენიას რიგით მერვე სტუდიური ალბომი. მისი გამოცემის შესახებ ცნობილი გახდა 2015 წლის სექტემბერში. სახელწოდება, პირველი სინგლი და სიმღერების სია ცნობილი გახდა 7 ოქტომბერს. ალბომი, გარდა CD და ციფრული ვერსიებისა, გამოიცემა გრამფირფიტაზე.

ალბომის სახელწოდება შთაგონებულია სარკის კუნძულის აღწერით, რომელიც მოცემულია რომა რაიანის პოეზიის წიგნებში.

## სიმღერების სია 
ყველა სიმღერის ტექსტი - რომა რაიანი, მუსიკა - ენია, სიმღერების პროდიუსერი - ნიკი რაიანი.

## გამოცემების ისტორია
## ჩარტები
### ყოველკვირეული ჩარტები
ალბომი აგრეთვე მოხვდა Billboard-ის Top New Age Albums-ში, #10 პოზიციაზე 

### წლის საბოლოო ჩარტები 
## სერტიფიცირებები და გაყიდვები
!scope="row"| სამხრეთი კორეა
|
|925
|-

## სქოლიო 
კატეგორია:2015 წლის ალბომები
კატეგორია:ენიას ალბომები
კატეგორია:Warner Music Group-ის ალბომები
ფისტიკაური

**ფისტიკაური**, *ბისტიკაური* — ქართული  ლექსთწყობის ერთ-ერთი უძველესი სახე, რომლის დამკვიდრება მიეწერა პოეტ ფისტიკას. ფისტიკაური ოცმარცვლიანი ოთხეპიანი სტროფია, რომელსაც მხოლოდ გარეგანი რითმა აქვს. ფისტიკაურის უძველესი ნიმუშები შეინიშნება ფისტიკამდეც, VII საუკუნეში თარგმნილს „პროკოფის მარტვილობაში“, აგრეთვე ეფრემ მცირის (XI საუკუნე) მიერ გადმოქართულებულ თხზულებაში „ელინთა ზღაპრობანი“. ფისტიკაურის ფორმითაა დაწერილი ჩახრუხაძის „თამარიანის“ VIII თავი, ვეფხისტყაოსნის 771-ე სტროფი. XVII—XVIII საუკუნეებში ამ საზომით შეთხზულ ლექსებს ვხვდებით საერო მწერლობის ბევრ ძეგლში, მათ შორის „ქილილა და დამანაში“.
## ლიტერატურა
**დარჩია ბ.,* ფისტიკაური სტროფი ვეფხისტყაოსანში, წგნ.: შოთა რუსთაველი. საიუბილეო კრებული, თბ., 1966;
**მიქაძე გ.,* ნარკვევები ქართული პოეტიკის ისტორიიდან, თბ., 1974;
**შანიძე ა.,* ფისტიკაურის ისტორიისათვის, «ლიტერატურული ძიებანი», 1944, ტ. 2;

კატეგორია:ლექსთწყობა
კატეგორია:ძველი ქართული ლიტერატურა
Bethesda Game Studios

**Bethesda Game Studios** — ამერიკული ვიდეო თამაშების დეველოპერი კომპანია. დაფუძნდა 2001 წელს. შტაბ-ბინა მდებარეობს ამერიკის ქალაქ  როკვილში, მერილენდის შტატი. ადრეულ წლებში კომპანია შედიოდა Bethesda Softworks-ის შემადგენლობაში, მაგრამ „The Elder Scrolls III: Morrowind“-ის გამოსვლის შემდეგ, 2002 წელს მას გამოუჩნდა საკუთარი სახელწოდება და ლოგოტიპი. სტუდიას ხელმძღვანელობს ტოდ ჰაუარდი. კომაპანიები Bethesda Games studios, Bethesda Softworks და ZeniMax Media განთავსებულია ერთ შენობაში.

## ისტორია
კომპანია დაფუძნდა 2001 წელს. თითქმის ყველა დეველოპერი Bethesda Softworks-დან გადავიდა Bethesda Game Studios-ში. ამის შემდეგ Bethesda Softworks და Bethesda Game Studios გაიყო ორ კომპანიად - ერთი, როგორც გამომცემელი და მეორე, როგორც შემქმნელი.

2015 წლის 9 დეკემბერს, ქალაქ მონრეალში გაიხსნა ახალი სტუდია Btethesda Softworks-ის მიერ, რომელსაც ხელმძღვანელობს კომპანია Behavior Interactive-ის ყოფილი თავკაცი ივ ლაშანსი.

## ვიდეო თამაშები
### დამატებები 
## ჯილდოები
* 2011 — Spike Video Game Awards, წლის სტუდია.

* ნომინირებული —  The Game Award, წლის დეველოპერი. (2015)

## რესურსები ინტერნეტში
*

## სქოლიო
კატეგორია:2001 წელს დაარსებული კომპანიები
კატეგორია:ვიდეო თამაშების კომპანიები ამერიკის შეერთებულ შტატებში
კატეგორია:ვიდეო თამაშების მწარმოებელი კომპანიები
კატეგორია:ZeniMax Media
25 (ადელის ალბომი)

***25*** — ინგლისელი მომღერალ ადელის მესამე სტუდიური ალბომი. იგი გამოვიდა ლეიბლ XL Recordings-ზე, 2015 წლის 20 ნოემბერს.

მეორე სტუდიური ალბომის *21* გამოცემის შემდეგ მომღერალი აპირებდა კარიერის შეწყვეტას. თუმცა, ამის სანაცვლოდ, უბრალოდ მუსიკისგან შეისვენა და შვილს ზრდიდა. 2013 წელს დაიწყო ახალი ალბომის მასალაზე მუშაობა.

ალბომის პირველი სინგლია "Hello", რომელიც წარმატებული აღმოჩნდა, მოხვდა რა 26 ქვეყნის ჩარტების სათავეში. "Hello" ბრიტანეთსა და აშშ-ში იქცა პირველ სინგლად, რომელიც გამოცემის კვირაში ერთი მილიონი ჩამოსატვირთი ასლის სახით გაიყიდა.

## სიმღერების სია
## ჩარტები 
### ყოველკვირეული ჩარტები
### ყოველთვიური ჩარტები
### წლის საბოლოო ჩარტები
### ყველა დროის ჩარტები 
## სერტიფიცირებები და გაყიდვები
|-
!scope="row"|მსოფლიო
|
|20,000,000
|-

## სქოლიო 
კატეგორია:ადელის ალბომები
კატეგორია:2015 წლის ალბომები
კატეგორია:XL Recordings-ის ალბომები
კატეგორია:Columbia Records-ის ალბომები
კატეგორია:ალბომები არიელ რეხტსჰაიდის პროდიუსერობით
კატეგორია:ალბომები Danger Mouse-ის პროდიუსერობით
კატეგორია:ალბომები გრეგ კერსტინის პროდიუსერობით
კატეგორია:ალბომები ლინდა პერის პროდიუსერობით
კატეგორია:ალბომები მარკ რონსონის პროდიუსერობით
კატეგორია:ალბომები მაქს მარტინის პროდიუსერობით
კატეგორია:ალბომები პოლ ეპუორთის პროდიუსერობით
კატეგორია:ალბომები რაიან ტედერის პროდიუსერობით
კატეგორია:ალბომები სემუელ დიქსონის პროდიუსერობით
კატეგორია:ალბომები Shellback-ის პროდიუსერობით
კატეგორია:ალბომები The Smeezingtons-ის პროდიუსერობით
კატეგორია:AIR Studios-ში ჩაწერილი ალბომები
ლორან ბლანი

**ლორან ბლანი** ( დ. 19 ნოემბერი, 1965) — ფრანგი ფეხბურთელი, საფრანგეთის ეროვნული საფეხბურთო ნაკრების ყოფილი ფეხბურთელი. 1990 წელს დასახელდა წლის საუკეთესო ფრანგ ფეხბურთელად. ნაკრებთან ერთად მოგებული აქვს მსოფლიოს (1998) და ევროპის (2000) ჩემპიონატები. 2010–2012 წლებში იყო საფრანგეთის ნაკრების მწვრთნელი.

## მიღწევები
### საკლუბო
; მონპელიე
* საფრანგეთის თასი: 1989–90

; ოსერი
* დივიზიონი 1: 1995–96
* საფრანგეთის თასი: 1995–96

## რესურსები ინტერნეტში 
* France Football Federation 
* Soccerbase 
* Goal.com 
* urosport.com at Eurosport.com
* PSG Official Website 

## სქოლიო
კატეგორია:დაბადებული 19 ნოემბერი
კატეგორია:დაბადებული 1965
კატეგორია:ფრანგი ფეხბურთელები
კატეგორია:ლიგა 2-ის ფეხბურთელები
კატეგორია:ლიგა 1-ის ფეხბურთელები
კატეგორია:მონპელიეს ფეხბურთელები
კატეგორია:სენტ-ეტიენის ფეხბურთელები
კატეგორია:ოსერის ფეხბურთელები
კატეგორია:ოლიმპიკი მარსელის ფეხბურთელები
კატეგორია:სერია A-ს ფეხბურთელები
კატეგორია:ნაპოლის ფეხბურთელები
კატეგორია:მილანის ინტერის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ბარსელონის ფეხბურთელები
კატეგორია:პრემიერ ლიგის ფეხბურთელები
კატეგორია:მანჩესტერ იუნაიტედის ფეხბურთელები
კატეგორია:საფრანგეთის ნაკრების ფეხბურთელები
კატეგორია:1996 წლის ევროპის საფეხბურთო ჩემპიონატის ფეხბურთელები
კატეგორია:2000 წლის ევროპის საფეხბურთო ჩემპიონატის ფეხბურთელები
კატეგორია:1998 წლის მსოფლიო საფეხბურთო ჩემპიონატის ფეხბურთელები
კატეგორია:მსოფლიო ჩემპიონები ფეხბურთში
კატეგორია:ევროპის ჩემპიონები ფეხბურთში
კატეგორია:ფრანგი ფეხბურთის მწვრთნელები
კატეგორია:საპატიო ლეგიონის ორდენის კავალრები
კატეგორია:1992 წლის ევროპის საფეხბურთო ჩემპიონატის ფეხბურთელები
კატეგორია:ცოცხალი ადამიანები
ფიტონციდები

**ფიტონციდები** ( — მცენარე და   — ვკლავ) — მცენარეთა მიერ წარმოქმნილი ბიოლოგიურად აქტიური ნივთიერებები, რომლებიც კლავენ ან ზღუდავენ ბაქტერიების, მიკროსკოპული სოკოებისა და უმარტივესთა ზრდა-განვითარებას. აღმოაჩინა საბჭოთა მეცნიერმა ბორის ტოკინმა 1928 წელს. მნიშვნელოვან როლს თამაშობენ ბიოგეოცენოზების ჩამოყალიბებაში (ალელოპათია). 

ფიტონციდები გამოიყოფა მცენარეთა ნივთიერებათა ცვლის პროცესში მისი ძირითადი ნაწილი აქროლადია. ფიტონციდების გამომუშავება მუდმივად არ ხდება. განსაკუთრებით აქტიურად გამოიყოფა მცენარის მექანიკური დაყიანების დროს. ფიტონციდები გლუკოზიდების, ტერაპენოიდების, ალდეჰიდების, ქინონების, მთრიმლავი ნივთიერებებისა და სხვა რთული კომპლექსური ნაერთებია. განასხვავებენ 2 სახის ფიტონციდებს: არაექსკრეტორულსა და აქროლადს. ფიტონციდები მცენარეთა იმუნიტეტის ერთ-ერთი განმაპირობებელი ფაქტორია. 

ზოგიერთი მცენარე აქროლადი ფიტონციდებით თავის გარშემო ქმნის სტელირულ ზონას, რითაც პათოგენურ მიკროფლორას  განვითარების საშუალებას არ აძლევს. ამის გამო გამწვანების ასორტიმენტის შერჩევას დიდი მნიშვნელობა აქვს ქალაქის სანიტარულ-ჰიგიენური მდგომარებისათვის. ფიტონციდების მოქმედება არასპეციფიკურია, მაგ., ხახვის და  ნიორის ფიტონციდების მოქმედებით იღუპება მრავალგვარი მიკროორგანიზმი, ადამიანისათვის პათოგენური მრავალი ბაქტერია (ქოლერის ვიბრიონი, მუცლის  ტიფის, დიზენტერიის და სხვა გამომწვევები). ფიტონციდები  მოქმედებენ ბიოგეოცენოზის შემადგენლობაზე. ტყის მიხედვით იცვლება ჰაერის მიკროფლორა (ცნობილია, რომ ფიჭვნარში ჰაერი ძალიან სტერილურია). ერთი სახეობის მცენარის ფიტონციდები გარკვეულ მანძილზე მოქმედებენ სხვა სახეობის მცენარის ზრდასა და განვითარებაზე — აფერხებენ ან აძლიერებენ მას.

ფიტონციდების ამ ანტიბაქტერიულ და ანტისოკოვან თვისებებს იყენებენ მედიცინაში, სოფლის მეურნეობასა და კვების მრეწველობაში. ნივრის, ხახვის, პირშუშხასა და სხვა მცენარეთა ფიტონციდების ბაქტერიციდულ თვისებას ჩირქოვანი ჭრილობების სამკურნალოდ იყენებენ.

## ლიტერატურა
კატეგორია:მცენარეთა ფიზიოლოგია
Bullet for My Valentine

**Bullet for My Valentine** — უელსური მეტალ-ჯგუფი ბრიჯენდიდან, ჩამოყალიბებული 1998 წელს. მასში შედიან: მეთიუ ტაკი (წამყვანი ვოკალი, რიტმული გიტარა), მაიკლ პეჯეტი (წამყვანი გიტარა, ბეკ-ვოკალი), მაიკლ თომასი (დასარტყმელი საკრავები) და ჯეიმი მათიასი (ბას-გიტარა). ჯგუფის ყოფილი წევრები არიან ბასისტები ნიკ კრენდლი და ჯეისონ ჯეიმზი.

თავდაპირველად ჯგუფს  **Jeff Killed John** ერქვა. იგი ასრულებდა მეტალიკის და ნირვანას სიმღერების ქავერ ვერსიებს. მან აგრეთვე ჩაწერა ექვსი, შემდგომში გამოუცემელი სიმღერა. აქედან ორი სიმღერა მოგვიანებით გადამუშავდა Bullet for My Valentine-ისთვის. ფინანსური სირთულეების გამო კოლექტივმა სახელწოდება შეიცვალა, ისევე, როგორც მუსიკალური მიმართულება. 2002 წელს მან Sony BMG-სთან კონტრაქტი გააფორმა. ჯგუფის ჟღერადობაზე გავლენა იქონია მეტალიკის, Iron Maiden-ის და Slayer-ის შემოქმედება. დღეს Bullet for My Valentine ითვლება კარდიფის მუსიკალური სცენის ნაწილად.

ჯგუფის სადებიუტო სტუდიური ალბომი *The Poison* ბრიტანეთში 2005 წლის 3 ოქტომბერს გამოვიდა, ხოლო აშშ-ში, ვალენტინობაზე, 2006 წლის 14 თებერვალს. იგი *Billboard* 200-ის 128-ე პოზიციაზე მოხვდა. RIAA-სგან ალბომმა ოქროს სტატუსი მიიღო. ჯგუფი გამოვიდა Download Festival-ზე და *Kerrang!* XXV-ზე, აგრეთვე გამართა ტურნე Rob Zombie-სტან. ჯგუფის მეორე სტუდიური ალბომი *Scream Aim Fire* გამოვიდა 2008 წლის 29 იანვარს და მოხვდა *Billboard* 200-ის პირველ პოზიციაზე. მესამე ალბომი, *Fever*, გამოვიდა 2010 წლის 26 აპრილს და Billboard-ში მესამე ადგილზე მოხვდა. 2013 წლის 8 თებერვალს გამოვიდა ჯგუფის მეოთხე სტუდიური ალბომი,  *Temper Temper*, *Billboard 200*-ში სადებიუტო მე-13 ადგილით. აშშ-ში გაყიდულია Bullet for My Valentine-ის მილიონი, ხოლო მსოფლიოში - 5 მილიონზე მეტი ალბომი. იგი *Kerrang! Awards*-ის ყველაზე წარმატებული ბრიტანული ჯგუფია, მიღებული სამი ჯილდოთი.

## დისკოგრაფია 
;სტუდიური ალბომები
* *The Poison* (2005)
* *Scream Aim Fire* (2008)
* *Fever* (2010)
* *Temper Temper* (2013)
* *Venom* (2015)
* *Gravity* (2018)
* *Bullet for My Valentine* (2021)

## რესურსები ინტერნეტში
* ოფიციალური საიტი

## სქოლიო
კატეგორია:უელსური მძიმე მეტალ ჯგუფები
კატეგორია:უელსური მეტალკორ ჯგუფები
კატეგორია:1998 წელს ჩამოყალიბებული ჯგუფები
კატეგორია:Jive Records-ის შემსრულებლები
კატეგორია:RCA Records-ის შემსრულებლები
Male (ნატალი იმბრულიას ალბომი)

***Male*** — ავსტრალიელი მომღერალ ნატალი იმბრულიას მეხუთე სტუდიური ალბომი. იგი გამოვიდა ლეიბლზე Portrait, 2015 წლის 31 ივლისს. ევროპაში ალბომი გამოიცა მოგვიანებით, 21 აგვისტოს . ეს არის იმბრულიას პირველი სტუდიური ალბომი ექვსწლიანი შესვენების შემდეგ. მასში შეტანილია მამაკაცი შემსრულებლების სიმღერების ქავერ ვერსიები. ალბომის პირველი სინგლი იყო „Instant Crush“, Daft Punk-ის *Random Access Memories*-იდან.

## სიმღერების სია
## ჩარტები
## სქოლიო
კატეგორია:ნატალი იმბრულიას ალბომები
კატეგორია:2015 წლის ალბომები
კორესტეუცი

**კორესტეუცი** () — სოფელი მოლდოვაში, ოკნიცის რაიონში. მდებარეობს ზღვის დონიდან 219 მეტრზე. 2004 წლის მონაცემებით, მოსახლეობა 1 137  ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* ოკნიცის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:ოკნიცის რაიონის სოფლები
ჯონა ლომუ

**ჯონა ტალი ლომუ** () (დამსახურების ორდენის კავალერი) (დ. 12 მაისი, 1975 — გ. 18 ნოემბერი, 2015) — ახალი ზელანდიის მორაგბეთა ეროვნული ნაკრების მოთამაშე 1994–2002 წლებში. ის იყო *ოლ ბლექის* ყველა დროის ყველაზე ახალგაზრდა მოთამაშე, როდესაც 19 წლის და 54 დღისამ 1994 წელს ნაკრებში თავისი პირველი თამაში ჩაატარა. კარიერის განმავლობაში მან მოაგროვა 63 სანაკრებო კეპი და გაიტანა 37 ლელო. ის მიიჩნევა რაგბის პირველ საერთაშორისო ვარსკვლავად და მოთამაშედ რომელმაც რაგბის განვითარებაზე უდიდესი გავლენა მოახდინა. ლომუ რაგბის საერთაშორისო დიდების დარბაზში 2007 წლის 9 ოქტომბერს შეიყვანეს, ხოლო მსოფლიო რაგბის დიდების დარბაზში 2011 წლის 24 ოქტომბერს.

მან ახალი ზელანდიის სუპერ რაგბის შვიდ კლუბში ითამაშა. თირკმლის გადანერგვის შემდეგ ის რაგბიში 2004 წელს დაბრუნდა, ხოლო პროფესიულ რაგბის საბოლოოდ თავი 2007 წელს დაანება. ის 2015 წლის 18 ნოემბერს მოულოდნელად გარდაიცვალა.

## საერთაშორისო შეხვედრების სტატისტიკა 
## ლიტერატურა 
* Phil Shirley "Blood & Thunder The unofficial biography of Jonah Lomu" Harper Collins Publishers London ISBN 0-00-274028-1
* Lomu, Jonah, (2004). *Jonah Lomu Autobiography*, Headline Book Pub Ltd, (ISBN 0-7553-1263-5)

## რესურსები ინტერნეტში 
* ოფიციალური გვერდი
* ESPN Profile 

## სქოლიო 
კატეგორია:დაბადებული 1975
კატეგორია:გარდაცვლილი 2015
კატეგორია:ახალზელანდიელი მორაგბეები
Get Up! (ბრაიან ადამსის ალბომი)

***Get Up*** — კანადელი მომღერალ და სიმღერების ავტორ ბრაიან ადამსის მეცამეტე სტუდიური ალბომი. იგი ავსტრალიასა და ახალ ზელანდიაში ფიზიკური სახით გამოვიდა 2015 წლის 2 ოქტომბერს, მოგვიანებით კი, 16 ოქტომბერს - მსოფლიო მასშტაბით,  Universal Music-ზე. ალბომი ჩაიწერა ჯეფ ლინის პროდიუსერობით. მასში შეტანილი სიმღერების თანაავტორია ჯიმ ველენსი. ალბომში შეტანილია ცხრა ახალი სიმღერა და ოთხი აკუსტიკური ვერსია. ალბომიდან გამოცემული პირველი სიმღერა იყო "You Belong to Me".

## სიმღერების სია
## ჩარტები
## სქოლიო
კატეგორია:ბრაიან ადამსის ალბომები
კატეგორია:2015 წლის ალბომები
კატეგორია:ალბომები ჯეფ ლინის პროდიუსერობით
კატეგორია:Polydor Records-ის ალბომები
Alone in the Universe

***Alone in the Universe*** — ბრიტანული როკ-ჯგუფ Electric Light Orchestra-ს მეცამეტე სტუდიური ალბომი. იგი გამოიცა "Jeff Lynne's ELO"-ს სახელით, 2015 წლის 13 ნოემბერს.

2015 წლის 23 სექტემბერს გამოქვეყნდა ალბომის პირველი სინგლი, „When I Was a Boy“. მოგვიანებით გამოვიდა კიდევ ორი სიმღერა -  „When the Night Comes“ და „One Step at a Time“.

## სიმღერების სია
## პერსონალი
* ჯეფ ლინი – ყველა ინსტრუმენტი, გარდა შეიკერის და დაირის
* სტივ ჯეი – შეიკერი, დაირა, ინჟინერი
* ლორა ლინი - ბეკ-ვოკალი ("Love and Rain" და "One Step at a Time")

## ჩარტები და სერტიფიცირებები
### ჩარტები
### სერტიფიცირებები 
## სქოლიო
კატეგორია:Electric Light Orchestra-ს ალბომები
კატეგორია:2015 წლის ალბომები
კატეგორია:ალბომები ჯეფ ლინის პროდიუსერობით
კატეგორია:Columbia Records-ის ალბომები
Honeymoon (ლანა დელ რეის ალბომი)

***Honeymoon*** — ამერიკელ მომღერალ ლანა დელ რეის რიგით მეოთხე სტუდიური ალბომი. იგი გამოვიდა 2015 წლის 18 სექტემბერს, ლეიბლზე UMG Recordings-ზე. ალბომის პროდიუსერები არიან დელ რეი, რიკ ნაუელზი და კიერონ მენზიესი.

გამოცემისთანავე ალბომი კრიტიკოსებმა დადებითად შეაფასეს. მას წილად კომერციული წარმატებაც ხვდა - გამოსვლისთანავე, აშშ-ის *Billboard* 200-ში #2 პოზიცია. ავსტრალიაში, საბერძნეთში და ირლანდიაში ჩანაწერი ჩარტების #1 პოზიციამდე ავიდა. ალბომის წამყვანი სინგლის სახით გამოვიდა "High by the Beach". აგრეთვე გამოიცა პრომო სინგლები "Terrence Loves You", "Honeymoon" და "Music to Watch Boys To".

როგორც ალბომი, ასევე სინგლი "High by the Beach" შეიტანეს გრემის 58-ე დაჯილდოების ნომინანტებში. დელ რეიმ MTV ევროპის 2015 წლის მუსიკალური დაჯილდოების ფარგლებში მიიღო საუკეთესო ალტერნატიული შემსრულებლის ჯილდო - კარიერის განმავლობაში მეორედ.

## სიმღერების სია
;დამატებითი ავტორობა
* "Terrence Loves You"-ში შეტანილია დევიდ ბოუის "Space Oddity"-ის ტექსტის ფრაგმენტი.

## ჩარტები 
### ყოველკვირეული ჩარტები
### წლის საბოლოო ჩარტები
### სერტიფიცირებები
## რესურსები ინტერნეტში
* 

## სქოლიო
კატეგორია:2015 წლის ალბომები
კატეგორია:ლანა დელ რეის ალბომები
კატეგორია:Interscope Records-ის ალბომები
Heritage

***Heritage*** — შვედური მძიმე მეტალ-ჯგუფ Opeth-ის მეათე სტუდიური ალბომი. გამოვიდა 2001 წლის 14 სექტემბერს, ლეიბლზე Roadrunner Records. ალბომი ჩაიწერა 2011 წლის დასაწყისში, სტუდიებში Atlantis/Metronome, სტოლჰოლმში. მისი პროდიუსერია მიკაელ ოკერფელდტი, ხმის ინჟინერია იანე იანსონი, ხოლო ხმის მიქსზე მუშაობდა სტივენ უილსონი. ალბომის კრიტიკოსების მიერ მაღალი შეფასება ხვდა წილად, ისევე, როგორც კომერციული წარმატება. ალბომი აშშ-ში გამოსვლის კვირაში 19000 ასლის ოდენობით გაიყიდა და მოხვდა *Billboard* 200-ის #19 პოზიციაზე. იგი სტილისტურად Opeth-ის წინა ალბომებისგან განსხვავებულია და წარმოადგენს პირველს სამიდან, რომელშიც მიკაელი არ ასრულებს გროულის ვოკალს.

## სიმღერების სია
## სქოლიო
კატეგორია:2011 წლის ალბომები
კატეგორია:Opeth-ის ალბომები
კატეგორია:Roadrunner Records-ის ალბომები
სპექტრი (საუნდტრეკი)

ჯეიმზ ბონდის სერიის ფილმის „**სპექტრი**“ () საუნდტრეკი გამოვიდა 2015 წელს. მასში შეტანილი მუსიკის კომპოზიტორი არის ტომას ნიუმენი.

ალბომში შეტანილია თითქმის ყველა კომპოზიციის სახელწოდება აღებულია ფილმის თემებიდან, გამონაკლისია სემ სმითის მიერ ჩაწერილი მთავარი თემა, „Writing's on the Wall“ და კიდევ სამი კომპოზიცია.

## სიმღერების სია 
## სქოლიო 
კატეგორია:ჯეიმზ ბონდის საუნდტრეკები
კატეგორია:2015 წლის საუნდტრეკები
კატეგორია:ები-როუდის სტუდიებში ჩაწერილი ალბომები
კატეგორია:ფილმების საუნდტრეკები
კატეგორია:Sony Classical-ის საუნდტრეკები
შენ მხოლოდ ორჯერ ცოცხლობ (საუნდტრეკი)

ჯეიმზ ბონდის სერიის ფილმის „**შენ მხოლოდ ორჯერ ცოცხლობ**“ () საუნდტრეკი გამოვიდა 1967 წელს. მასში შეტანილი მუსიკის კომპოზიტორი არის ჯონ ბარი.

ფილმის მთავარ მუსიკალურ თემას „You Only Live Twice“ ასრულებს ნენსი სინატრა.

## სიმღერების სია 
# You Only Live Twice (Main Title) – ნენსი სინატრა
# Capsule in Space
# Fight at Kobe Dock/Helga
# Tanaka's World
# A Drop in the Ocean
# The Death of Aki
# Mountains and Sunsets
# The Wedding
# James Bond – Astronaut?
# Countdown for Blofeld
# Bond Averts World War Three
# You Only Live Twice (End Title) – ნენსი სინატრა
;რემასტერის დამატებები
# James Bond in Japan
# Aki, Tiger and Osato
# Little Nellie
# Soviet Capsule
# Spectre and Village
# James Bond – Ninja
# Twice Is the Only Way to Live

;შენიშვნები

## სქოლიო
კატეგორია:ჯეიმზ ბონდის საუნდტრეკები
კატეგორია:1967 წლის საუნდტრეკები
კატეგორია:United Artists Records-ის საუნდტრეკები
კატეგორია:ჯონ ბარის საუნდტრეკები
კატეგორია:ფილმების საუნდტრეკები
Bethesda Softworks

**Bethesda Softworks** LLC — ვიდეო თამაშების გამომცემელი ამერიკული კომპანია, რომელიც დაარსდა ქალაქ ბეთესდაში, მერილენდის შტატში, მაგრამ საბოლოოდ, მათ ადგილმდებარეობა შეიცვალეს და გადავიდნენ როკვილში, მერილენდის შტატი.

Bethesda ერთ-ერთი წამყვანი დეველოპერია როლურ თამაშებში. მის მთავარ ნამუშევართა სიაში შედის: *The Elder Scrolls* სერიები და პოსტაპოკალიფტური *Fallout 3*, *Fallout: New Vegas* და *Fallout 4*, რომლებიც წარმოადგენენ  ცნობილი თამაშის, *Fallout*-ის გაგრძელებას.

## ისტორია
Bethesda როგორც ვიდეო თამაშების დეველოპერი და გამომცემელი, ამ სფეროში 20 წელიწადს მოღვაწეობდა. 2001 წელს კომპანიამ შეწყვითა თამაშების შექმნა და აქცენტი  მხოლოდ მათ გამოშვებაზე გადაიტანა, ხოლო თამაშებს 2001 წლიდან ქმნის მისი შვილობილი კომპანია Bethesda Games Studios. კომპანია დაარსებული იქნა 1986 წელს, კრისტოფერ უივერის თაოსნობით ქალაქ ბეთესდაში, მერილენდის შტატში. კომპანიას აქვს ხანგრძლივი ისტორია ვიდეო თამაშების შექმნაში. 1999 წელს კრისტოფერ უივერმა და რობერტ ა. ოლტმენმა დააარსეს Bethesda-ს მშობელი კომპანია ZeniMax Media.

Bethesda იყველაზე კარგად ცნობილია *The Elder Scrolls* სერიების შექმნით. პირველი სერია ამ სათაურით *The Elder Scrolls: Arena*  გამოვიდა 1994 წელს. ამას მოჰყვა კიდევ სხვა მრავალი გაგრძელაბა. თამაშს აქვს ოთხი პირდაპირი გაგრძელბა, *Battlespire* (1997), *Morrowind* (2002), *Oblivion* (2006) და ბოლოს, *Skyrim*.

კომპანია ასევე ცნობილია ფილმების დაფუძნებული თამაშების გამოშვებით: *Terminator*, *Star Trek* და *Pirates Of The Caribbean.* 2004 წელს Bethesda-მ  Interplay Entertainment-ისგან შეიძინა *Fallout*-ის ფრენჩაიზი. Fallout 3-ის შექმნის უფლება გადაეცა Bethesda Game Studios. *Fallout 3* გამოშვებული იქნა 2008 წლის 28 ოქტომბერს, რასაც მოჰყვა ოთხი DLC — *Operation: Anchorage*, *The Pitt, Broken Steel*, *Point Lookout*,  *Mothership Zeta*. 2010 წელს გამოვიდა მომდევნო თამაში *Fallout: New Vegas.* უკანასაკნელი ნაწილი *Fallout* სერიიდან არის *Fallout 4,* გამოშვებული 2015 წლის 10 ნოემბერს. მას აგრეთვე გამოშვებული აქვს სხვადასხვა თამაშები, ესენია: *Brink*, ''Hunted: The Demon's Forge*, *Wet*, *Rogue Wariorrior*, *Rage*, *Dishonored,*  *Wolfenstein: The New Order და The Evil Within.''

## Bethesda Softworks-ის მიერ შემუშავებული თამაშები 
## გამოქვეყნებული თამაშები 
სია მოიცავს Bethesda Softworks-ის მიერ გამოქვეყნბულ თამაშებს, რომლებიც შექმნილი იქნა სხვადასხვა კომპიუტერული თამაშების დეველოპერების მიერ.

## რესურსები ინტერნეტში
* Bethesda Softworks'  MobyGames-ზე
* 
* ZeniMax Media Inc.
* Bethesda Softworks 
* Vir2L Studios   ZeniMax Media კომპანია
* Mud Duck Productions  ZeniMax Media კომპანია
* The Elder Scrolls - ოფიციალური საიტი
* Moby Games — შეიცავს ბიოგრაფიას Bethesda Softworks-ის დამფუძნებელ კრისტოფერ უივერზე
* PCline  — კომპანიის მიმართულება

## სქოლიო
კატეგორია:ვიდეო თამაშების კომპანიები ამერიკის შეერთებულ შტატებში
კატეგორია:ვიდეო თამაშების მწარმოებელი კომპანიები
კატეგორია:ZeniMax Media
კატეგორია:ვიდეო თამაშების გამომცემელი კომპანიები
კატეგორია:როკვილში (მერილენდი) დაფუძნებული კომპანიები